A moda (d'o francés, mode y iste d'o latín modus, manera u mesura) indica en o suyo significato más amplo una esleción u, millor dito, un mecanismo regulador d'eslecions, realizatas en función de bell criterio de gusto. A moda ye l' "uso, manera u costumbre que ye en alza mientres un periodo de tiempo, u en un determinato país, especialment en os vestitos, telas y adornos, más que más os recientment introdueitos". Seguntes o marketing a moda ye un fenomeno eterno y siempre nuevo, universal y concreto, que tien as suyas radices en a imitación. Moda ye l'actual, u o que ye en vigor y intresa a una mayoría en un inte determinato. Manimenos, en ocasions, aplicata a lo disenyo y especialment a la indumentaria ye aquell vestito, estilo, pieza, color u complemento, que ye levato por parti d'o grupo socialment más important u hechemonico u exclusivo, que ye capaz d'influir en os atros.